open-index/open-wikipedia-markdown huggingface dataset:
Ernest Solvay

**Ernest Gaston Joseph Solvay** (født 16. april 1838, død 26. mai 1922) var en belgisk kjemiker, gründer, politiker og filantrop.

Han var født ved Rebecq. En sykdom hindret ham fra å begynne ved universitetet, og han arbeidet ved sin onkels kjemiske fabrikk fra han var 21 år gammel.

I 1861 utviklet han ammoniakk-soda prosessen for fremstilling av soda (anhydrert natriumkarbonat) fra grunnvann (som kilde til natriumklorid) og kalkstein (som kilde til kalsiumkarbonat).

Solvay døde ved Ixelles og ble begravet på kirkegården der.

## Referanser


## Litteratur
* Bertrand, Louis, *Ernest Solvay. Een hervormer op maatschappelijk gebied*, Brussels, Agence Dechenne, 1918, 113 p.
* Boianovsky, Mauro, Erreygers, Guido, *Social comptabilism and pure credit systems. Solvay and [[Knut Wicksell|Wicksell]] on monetary reform*, in : Fontaine, Philippe, Leonard, Robert, (ed.), The experiment in the history of economics, London, Routledge, 2005, p. 98-134.
* Despy-Meyer, Andrée, Devriese Didier (ed.), *Ernest Solvay et son temps*, Brussels, Archives de l'ULB, 1997, 349 p.
* Erreygers, Guido, *The economic theories and social reform proposals of Ernest Solvay (1838–1922)*, in : Samuels, Warren J. (red.), European economists of the early 20th century, volume 1. Studies of neglected thinkers of Belgium, France, The Netherlands and Scandinavia, Cheltenham-Northampton, Edward Elgar, 1998, p. 221-262.
* Rapaille, Maxime, Solvay, un géant. *Des rives de la Sambre aux confins de la terre*, Bruxelles, Didier Hatier, 1989, 187 p.

## Eksterne lenker
*
Tolvtallsystemet

**Tolvtallsystemet** (også kalt *duodesimalsystemet*) er et tallsystem med grunntall *tolv*. Tolvtallsystemet trenger tolv sifre: 0 til 9 og ytterligere to sifre som representerer ti og elleve. Ofte brukes A for ti og B for elleve. For å indikere at et tall er skrevet i tolvtallsystemet kan man, der det er hensiktsmessig, føye til 12 med senket skrift etter tallet: 1012 = 12&emsp;(underforstått 1210). De første 24 positive heltallene skrives på følgende måte:

En fordel med tolvtallsystemet i forhold til titallsystemet er at brøker oftere kan skrives ut med et endelig antall desimaler:

## Omregninger
For å konvertere et tall fra tolvtallsystemet til titallsystemet multipliserer man hvert siffer med en potens av tolv og adderer, som vist i eksempelet med tallet 31412 nedenfor:
 **3**×122 + **1**×121 + **4**×120 = 3×144 + 1×12 + 4×1 = 448.
Tallet 31412 i tolvtallsystemet blir altså 448 i titallsystemet.

For å konvertere et tall fra titallsystemet til tolvtallsystemet må man gjentatte ganger utføre heltallsdivisjon med grunntallet 12 og merke seg resten, som vist i eksempelet med tallet 448 nedenfor:

Så begynner man med restene nedenfra. Tallet 448 blir dermed 31412 i tolvtallsystemet.
## Mengde- og måleenheter
Flere mengde- og måleenheter er relatert til tolvtallsystemet:
*dusin / tylft = 12
*skokk = 5 dusin = 60
*storhundre = 10 tylfter = 120
*gross = 12 dusin = 144 = 10012
*tomme =  fot
*linje =  tomme
*skruppel =  linje
*punkt =  skruppel

## Referanser
Fylkesvei 775 (andre betydninger)

I Norge finnes **fylkesvei 775** i de følgende fylkene:

*Nord-Trøndelag (primær fylkesvei)
*Fylkesvei 775 (Østfold)
Fylkesvei 1290

**Fylkesvei 1290** går mellom Sluppen og Skrammerud i Indre Østfold kommune.

Frem til 2019 hadde veien betegnelsen fylkesvei 775 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Henrik Thrap-Meyer

**Henrik Thrap-Meyer** (født 31. juli 1833 i Bergen, død 29. desember 1910) var en norsk arkitekt. Han fikk sin utdannelse ved Polytechnicum i Hannover og Zürich i årene 1855-1860. Han var lærer ved Bergens Tegneskole fra 1860 til 1863. Siden arbeidet han på Stadskonduktørens kontor i Kristiania. Ved siden av dette begynte han med selvstendige oppdrag, først i hovedstaden, men etter hvert utover i landet. Victoria terrasse i Oslo regnes som hans hovedverk. Han var den første som sendte ferdige trehus ut av Norge. Han lagde tegninger til montrene i de norske avdelingene under verdensutstillingene i Wien 1873, i Philadelphia 1875 og Paris 1879.

Fra 1886 til 1904 var han også engasjert som arkitekt for Diakonissehuset Lovisenberg i utbyggingen av sykehuset. 

## Utvalgte arbeider

* Hønefoss hjelpefengsel (1862–63)
* Aars og Voss' skole (1864)
* Ruseløkka skole (1871) 
* Seiersten skole (1872–75)
* Vaterlands folkeskole (1873)
* Rød herregård, Halden, ny vestføy (1875), (delvis ombygd av Halfdan Berle i 1903).
* Skiens latinskole (1878–83)
* Den kvinnelige industriskole (1883)
* Victoria terrasse inkludert Ruseløkkbasarene (1881–90)
* Kurbadet i Akersgaten (1885)
* Rødsberg ungdomsskole, Halden (1887)
* Gustav Jensens Minne, Sporveisgaten 35, Kristiania (1892)
* Kirkelund skole (1899–1902)

### Kirker
Henrik Thrap-Meyer var også arkitekt for flere kirker. De er i tegl eller av tre og har en nygotisk stil. 
* Kirkelandet kirke, Kristiansund (1875–78, brant 1940)
* Onsøy kirke (1877)
* Grimstad kirke (1881)
* Lillehammer kirke (1882)
* Oslo bispegård (1883–84)
* Kristiansand domkirke (1885)
* Skoger kirke (1885)
* Glemmen nye kirke (utvidelse 1887–88, brant i 1944)
* Lillesand kirke (1889)

Fil:2011-04-11 Onsøy kirke.jpg|Onsøy kirke
Fil:Lillehammer Church in June 2024.jpg|Lillehammer kirke
Fil:Oslo bispegård E.jpg|Oslo bispegård
Fil:Kristiansand Domkirke.jpg|Kristiansand domkirke
Fil:Skoger nye kirke.jpg|Skoger nye kirke
Fil:Lillesand kirke.jpg|Lillesand kirke


## Referanser


## Eksterne lenker
* Henrik Thrap-Meyer hos arc!
* Henrik Thrap-Meyer i Norsk biografisk leksikon
* Henrik Thrap-Meyer i Norsk kunstnerleksikon
Årdal kirke

**Årdal kirke** kan være:
* Årdal kirke (Bygland), i Bygland i Agder
* Årdal gamle kirke, i Hjelmeland i Ryfylke
* Årdal nye kirke, i Hjelmeland i Ryfylke
* Årdal kirke (Årdal), i Årdal i Sogn og Fjordane
* Årdal stavkirke, nedrevet kirke i Årdal i Sogn og Fjordane
Gareth Roberts

**Gareth Roberts** er navnet på flere personer:

*Gareth Roberts (fysiker), (1940&ndash;2007), britisk fysiker, ingeniør og president for Wolfson College i Oxford
*Gareth Roberts (forfatter) (født i 1968), britisk forfatter
*Gareth Roberts (fotballspiller) (født i 1978), walisisk fotballspiller
Stjørdal kommunestyre 2007–2011

**Stjørdal kommunestyre 2007–2001** bestod av 41 representanter. Senterpartiet, Høyre, Fremskrittspartiet, Kristelig Folkeparti og Venstre hadde flertall. Johan Arnt Elverum (Sp) var ordfører, og Ole Myrbekk (H) var varaordfører.

## Representanter etter parti
### [[Arbeiderpartiet]]

### [[Sosialistisk Venstreparti]]

### [[Senterpartiet]]

### [[Kristelig Folkeparti]]

### [[Miljøpartiet De Grønne]]

### [[Fremskrittspartiet]]

### [[Stjørdal Høyre|Høyre]]

### [[Venstre]]

## Komiteer

## Se også
*Politikk i Stjørdal

## Eksterne lenker
* Kommunestyret i Stjørdal 2007–2011 (Stjørdal kommune)
* Valg 2007 – Stjørdal (NRK Trøndelag)
Båtliv (TV-program)

***Båtliv*** er en norsk dokusåpe som gikk på NRK1 i 2003. Serien fulgte båtlivet til sju forskjellige personer og deres opplevelser gjennom en båtsesong. Serien fulgte dem fra vårpussen til sommerens slutt og tok del i båtsesongens opp- og nedturer. Alle deltakerne i serien hadde båt ved Son Marina i Vestby.

## Deltakere
*Bjørn – havnesjef i Son
*Mette – ivrig seiler
*Henning – tålmodig trebåteier
*Jack – erfaren båtmann
*Ragnar – ny eier av seilbåt
*Tore og Liv Eva – båtfrelst familie

## Referanser


## Eksterne lenker
*Hjemmeside (NRK.no) (2003)
Fischbach

**Fischbach** (luxembourgsk: *Fëschbech*; fransk: *Fischbach*) er en kommune og et tettsted i storhertugdømmet Luxembourg.  Kommunen, som har et areal på 19,61 km², ligger i kantonen Mersch. I 2005 hadde kommunen 684 innbyggere.
 
## Referanser


## Eksterne lenker
*
Kerrea Gilbert

**Kerrea Gilbert** (født 28. februar 1987 i Hammersmith, London) er en engelsk fotballspiller som spiller som forsvarsspiller for Yeovil Town.

## Referanser


## Eksterne lenker
*
Med lisens til å sende

***Med lisens til å sende*** er en norsk dokumentarserie som ble sendt på NRK1 sommeren 2008 i forbindelse med NRKs 75-årsjubileum den 1. juli. Serien ble produsert av NRK Fakta og ble sendt på søndager.

Premieren ble sett av 503 000.

## Innhold
Serien handlet om NRKs historie de siste 75 år og besto av en rekke eldre klipp fra kanalens arkiv satt inn i en temaaktuell rekkefølge. Serien tok for seg et bestemt tema i hver episode og startet med «Historiske øyeblikk» som tok for seg de store, nasjonale begivenheter som NRK hadde dekket, fra kongelige bryllup og begravelser til olympiske leker og åpningen av den nye operaen. Episode to het «Avgjørende øyeblikk» og tok for seg kanalens nyhetsdekning. De videre episodene tok for seg Barne-TV, Drama, Underholdningen, Kontroversielle øyeblikk, Kulturelle øyeblikk og slutt Lokale øyeblikk.

## Referanser


## Eksterne lenker
*
Boevange-sur-Attert

**Boevange-sur-Attert** (luxembourgsk: *Béiwen/Atert*, tysk: *Böwingen*) er et tettsted  i kommunen Helperknapp i kantonen Mersch i storhertugdømmet Luxembourg. Kommunen hadde et areal på 18,87 km². Stedet hadde .

## Referanser


## Eksterne lenker
*
Salutorget

**Salutorget** (finsk: *Kauppatori*) er en sentralt torg i Helsingfors. Torget er både markedsplass, blant annet for fisk, en populær turistattraksjon og havn for personbåttrafikk.

Plassen ligger i sentrum av byen, i østenden av Esplanadparken. Fra torget går det rutebåter til Sveaborg og Högholmen, og i turistsesongen også sightseeingruter i byens skjærgård. Passasjerbåter og bilferjer til Tallinn og Stockholm har avgang nær torget.

I sommerhalvåret er Salutorget et myldrende marked med salg av fisk, annen *etisk mat* for turister, souvenirer og med flere serveringssteder. Tidlig i oktober er det sildemarked (*silakkamarkkinat*) på torget, et arrangement med røtter fra 1700-tallet.

Flere store begivenheter har blitt feiret på torget, som Finlands gull i VM i ishockey 1995 og Lordis seier i Melodi Grand Prix 2006. 

## Historie
Fram til tidlig på 1800-tallet var torget en leirete strand med fiskebrygger. Fisk ble solgt her, mens all annen handel foregikk ved Stortorget (dagens Senatstorget). 

I forbindelse med byplanen av 1812, ble Salutorget byens markedsplass, mens Stortorget ble omgjort til Senatstorget og fikk mer formelle funksjoner. Det ble bygget kaiplasser for handel, og anlagt tre havnebasseng for ulike funksjoner. *Slottbassenget* for trafikk til og fra Sveaborg/Suomenlinna; *Kolerabassenget* for fiskebåter og *Estbassängen* for dampskip. Skatuddens kanal ble bygget samtidig.  

På 1890-tallet ble det lagt jernbanespor til Skatuddens havn over Salutorget. To hevebroer ble anlagt over Kolerbassenget og over Skatuddens kanal. Jernbanesporet ble fjernet på 1980-tallet. 

## Bygninger og severdigheter på og ved torget
* *Keiserinnens sten*, reist til minne om keiserinne Alexandra Feodorovnas besøk i 1835 sammen med tsar Nikolai I.
* Fontenestatuen Havis Amanda av Ville Vallgren, 1908
* Gamla Saluhallen, Gustav Nyström, 1889
* Helsingfors stadshus, C.L. Engel, 1833
* Sveriges ambassade, A.F. Granstedt 1839-42 / Torben Grut 1922-23
* Høyesterettens palass, F.A. Sjöström, 1883
* Presidentens slott, C.L. Engel, 1843
* UPM-Kymmenes hovedkontor, Karl Lindahl, 1912
* Stora Ensos hovedkontor, Alvar Aalto, 1962

## Eksterne lenker
*
Internet Explorer 4.0

**Internet Explorer 4.0** var den fjerde versjonen av Internet Explorer og ble sluppet i september 1997. Den bragte med seg utvidelser av Windows-operativsystemet slik som Windows Desktop Update og hadde slagordet «The Web the Way You Want It!». Versjonen er ikke lenger tilgjengelig for nedlasting fra Microsofts hjemmesider og i 2004 gikk markedsandelen ned til under 1 %. Siste versjon som ble sluppet for Windows var 4.01 Service Pack 2 og siste Mac-versjon var 4.5. Versjon 4.5 hadde ikke støtte for 68k-arkitekturen, kun PowerPC. Internet Explorer 4.0 kjørte også på Solaris og HP-UX.

## Referanser


## Eksterne lenker
*
Johan Sigfrid Sirén

**Johan Sigfrid Sirén** (1889–1961) var en finsk arkitekt. Hans mest kjente verk er Riksdagshuset i Helsingfors, som sto ferdig i 1931.

Sirén tok eksamen som arkitekt 1931. Han var partner i arkitektbyrået *Borg, Sirén & Åberg* i årene fra 1918 til 1925. I 1931 etablerte han sitt eget arkitektbyrå. 1931-57 Sirén var også professor i arkitektur ved den tekniska högskolan i Helsingfors.

Sønnen, Heikki Siren, og svigerdatteren, Kaija Siren, var også kjente arkitekter.

## Referanser


## Eksterne lenker
* 
*
Gustav Martinsen

**Gustav Martinsen** (født 5. november 1843 i Drammen, død 19. mars 1920 i Kristiania) var en norsk industrimann og politiker (Høyre).

Martinsen satt to perioder på Stortinget for Høyre fra byene Kristiania, Hønefoss og Kongsvinger, 1901–03 og 1904–06.

I 1884 stifta han sammen med Ole Amundsen firmaet Bjølsen Valsemølle, og fra 1885 var han daglig leder for virksomheten.

Han var far til Haavard Martinsen, som seinere leda firmaet.

Martinsen ble tildelt 7. juni-medaljen, St. Olavs Orden og Dannebrogordenen.

## Referanser


## Kilder
* 
* Tallak Lindstøl: Stortinget og statsrådet, 1814-1914. B. 1 D. 2 : Biografier L-Ø samt tillæg, side 583, digital utgave

## Eksterne lenker
*
Bjørnemyr skole

**Bjørnemyr skole** er en barneskole i Nesodden kommune i Akershus, beliggende på Bjørnemyr i tettstedet Nesoddtangen. På skolen går det rundt 230 elever fordelt på 7 trinn og rundt 15 klasser.

Opprinnelig var det bare 4 trinn på skolen, men takket være stor innflytelse i lokale media fikk skolen tak i nok penger til å bygge ut til en full syv trinns barneskole, som da sto ferdig til skoleåret 2003. De første elevene til å begynne på 6. og 7. trinn ved skolen var elever født i 1991, som året før hadde gått 5. trinn på Fjellstrand skole.

Skolen har en egen avdeling tilpasset funksjonshemmede barn i grunnskolealderen, kjent som *Lillebjørn*. Her går det barn fra hele Nesodden kommune. I tillegg har skolen også opprettet sitt eget elevråd, og elevene er representert av foreldrene gjennom både FAU og SU.

## Referanser
Nokouésjøen

**Nokoué** er en innsjø i Sør-Benin. Den er omtrent 20 kilometer bred og 11 kilometer lang, og ligger nord for byen Cotonou. På den vestlige bredden ligger den kjente byen Ganvié.
Khao Yai nasjonalpark

**Khao Yai nasjonalpark** (thai: เขาใหญ่) er en nasjonalpark i Thailand. Den ligger hovedsakelig i provinsen Nakhon Ratchasima, men også i Saraburi, Prachinburi og Nakhon Nayok. 

Det var den aller første nasjonalparken i Thailand og ble etablert 18. september i 1962. Det er også den nest største nasjonalparken i Thailand og dekker et område på 2168 kvadratkilometer. Dette inkluderer både skog og gressområder. 

I parken er det over 3000 forskjellige sorter planter, 320 forskjellige arter av fugler og 67 forskjellige arter av pattedyr. Eksempler på pattedyr i parken er asiatisk svartbjørn, asiatisk elefant, tiger, gibbon, muntjak og villgris.  

14. juli 2005 ble parken en del av UNESCOs liste over verdens kultur- og naturarvsteder. 
## Eksterne lenker
*
Sibeliusmonumentet

**Sibeliusmonumentet** er en skulptur i Helsingfors, skapt av Eila Hiltunen og avduket 7. september 1967 til minne om den finske komponisten Jean Sibelius (1865–1957). Monumentet ligger i Sibeliusparken (fi. *Sibeliuspuisto*) i bydelen Tölö.

Monumentet består av 600 hule, loddrette stålpiper, sveiset sammen til et bølgelignende mønster, men også med assosiasjoner til orgelpiper. De ytterste av pipene har delvis opprevne rørpartier. Monumentet måler 10 x 8,5 x 8,5 meter, og veier 24 tonn. Verket skapte en livlig debatt da det ble avduket, knyttet til ulike holdninger til abstrakt kunst. Som et svar på debatten ble det til høyre for monumentet satt opp et portrettrelieff av komponisten, på en steinblokk.  

En forminsket versjon av momumentet står utenfor UNESCOs hovedkontor i Paris. Et lignende verk av Hiltunen står utenfor FN-hovedkvarteret i New York City.

## Referanser


## Eksterne lenker
* Sibeliusselskapets sider
* 360travelguide.com: ''virtual tour
Gjøvik sentrum

**Gjøvik sentrum** regnes vanligvis ikke som en egen bydel, men omfattes hovedsakelig av sentrumsbebyggelsen i Nordbyen og mindre deler av Sørbyen. Sentrumsområdene har i de siste årene utvidet seg sørover, særlig i forbindelse med etableringen av boligområdet Mustadhagen og omreguleringen av trafikken i de sydlige områdene av Gjøvik sentrum. Deler av sentrumsbebyggelsen omtales av enkelte som Kvadraturen i Gjøvik ettersom bygatene er regulert kvadratisk i forhold til hverandre. I den indre bykjernen er Fahlstrøms plass et midtpunkt. Til denne plassen går Nedre- og Øvre Torggate, Trondheimsvegen, Jernbanegata og Hunnsvegen. Panparken ligger i midtpunktet mellom de fem gatene og omfatter blant annet et utendørs serveringssted tilknyttet en av kafeene i området. Storgata er Gjøviks tradisjonelle og historiske handlegate – i kort gangavstand fra Panparken. Nedre del av Storgata er i dag byens eneste regulerte gågate. 

Like nord for kvadraturen har det vokst fram sentrumsfunksjoner omkring Gjøvik sykehus og Gjøviks nye videregående skole som bare ligger en halv kilometer fra det tredisjonelle bysentrum. I Hunndalen og ved Kallerud (i Sørbyen) finnes det bydelssentrum med en rekke butikker og offentlige funksjoner.

## Se også
Liste over Gjøviks gater
Grisetskolten

**Grisetskolten** (også skrevet *Gridsetskolten*) er et fjell i Innfjorden i Rauma kommune i Møre og Romsdal. Fjellet har en høyde på  meter over havet.

Grisetskolten ligger ytterst og på østsiden av Innfjorden og er en markant fjelltopp. Fjellet går bratt opp fra sjøen, gjennom en skogkledd li. Terrenget er vanskelig med mye blokkstein som har rast ned fra den bratte toppen.

## Ras
Europavei 136 (daværende europavei 69) gikk tidligere langs sjøkanten. Veistrekningen var utsatt for steinsprang og ras fra den bratte fjellsiden. I 1989 gikk et stort stein og jordras som stengte veien. En personbil ble tatt av raset og bilføreren omkom. Det ble laget midlertidige fergekaier på Grisetstranda i Innfjorden og på Øran ved Åndalsnes. Veien ble aldri åpnet igjen og i 1991 ble Innfjordtunnelen mellom Innfjorden og Veblungsnes åpnet. 

## Basehopp
Grisetskolten er et populært utsprangsted for basehoppere. Sommeren 2008, samtidig med Norsk Fjellfestival, ble World BASE Race arrangert for første gang i Innfjorden. Basehoppere fra flere steder i verden konkurrerte i hopp fra Gridsetskolten.  

## Turbeskrivelse
Stien starter øverst i boligfeltet på Grisetstranda og følger en skogsbilvei et stykke. Videre er det fin sti gjennom skogen til platået over tregrensen. Stien fortsetter mot nord, skrått oppover uren til like nedenfor toppen. En tur tar fort fire timer. 

## Referanser




## Eksterne lenker
* Turbeskrivelse med bilder fra Grisetskolten
* Kort turbeskrivelse og bilder
* Video av basehopp fra Grisetskolten
* Bilde av Grisetskolten
Horgefjorden (Rogaland)

**Horgefjorden** er en fjord på grensen mellom kommunene Stavanger og Strand. Den er en sentral fjord og grenser til flere andre fjorder i området. I vest ligger Åmøyfjorden som går videre til Byfjorden og sentrum av Stavanger. I nord ligger Hidlefjorden, i øst ligger Idsefjorden, i sørøst ligger Høgsfjorden, som går videre til Frafjorden og Lysefjorden, og i sør ligger Gandsfjorden.

Fjorden er rundt seks kilometer lang og omtrent like brei. 

Midt i Horgefjorden ligger øya Horge, som fjorden er oppkalt etter. Av øyer som ligger rundt Horgefjorden finner vi Hidle i nord, Heng i øst, Lindøy og Vassøy i sør og Åmøy i nordvest. En rekke holmer ligger mellom Horgefjorden og Åmøyfjorden. Mellom Horge og Vassøy ligger Vassøyosen som er en del av fjorden. 

Fjorden ble krysset av ferge mellom Stavanger og Tau fram til Ryfylketunnelen ble åpnet i 2019. 

## Referanser
Blåkoll

:*«Blåkollen» danner også navnet på noen [[Blåkollen_(andre_betydninger)|fjell]].*

**Blåkoll** (latin: *Prunella vulgaris*) er en flerårig plante av blåkollslekten *(prunella)* i Leppeblomstfamilien *(Lamiaceae)*. Den vokser på eng, i solrike skogbryn, beitemark og i gressplener i bebygde strøk, og er teppedannende. 

Blåkoll er 5-20 cm høy, og stilken er firkantet og tynt hårete, og kryper bortover. Den opprette delen har doble eggformede eller bredt lanseformede blader, som kan spises rå i salat. 

Blomstene på 12-16 mm er blå eller blå-lilla, og står i en liten opprett klase som har gradvis mindre og litt mer rødaktige blomster oppover. Dekkbladene under kronbladene er mørkt rødlilla eller brunlilla. De utviklede kronbladene framstår likevel som utpreget og relativt utvetydig dypt blå eller blålilla.

Blåkoll vokser over hele den nordlige halvkule i tempererte strøk, og er dessuten innført til Australia og Kina. I Norge vokser den nord til Troms, og går relativt høyt oppover i fjellet.

Blåkoll har vært et mye brukt **medisinplante** med virkestoffer som kamfer og eteriske oljer. Den demper og lindrer krampe, betennelse, kløe, hevelser, blodtrykk og feber, og leger sår i en viss grad. Det tidligere navnet *Brunella vulgaris* kommer av tysk *Bruen*, som betyr halsbetennelse. I likhet med rosmarin (*Rosmarinus officinalis*) og salvie (*Salvia officinalis*) er den en kraftig antioksidant som beskytter vevet mot kroniske lidelser.

## Eksterne lenker
* 
* Urtekildens planteleksikon – Blåkoll
* Markblomster.com – Blåkoll
Sør-Hidle

**Sør-Hidle**, eller **Hidle**, er en øy i Ryfylke. Sør-Hidle ligger i Strand kommune i Rogaland fylke. Parkanlegget Flor & Fjære ligger på øya.

Øya kalles Sør-Hidle for å skille den fra Nord-Hidle er en del av Sjernarøyene litt lenger nord i Ryfylke. Sør for Sør-Hidle ligger Horgefjorden, mens Hidlefjorden ligger på nordsiden.

## Litteratur
* Hugo Lauritz Jenssen og Knut Bry *Flor & fjære : verdens nordligste tropehage* Press 2006 

## Eksterne lenker
* Vil ha hotell på Sør-Hidle på http://www.nrk.no
* Flor & Fjære
Fernando Navarro

**Fernando Navarro Corbacho** (født 25. juni 1982) er en spansk tidligere fotballspiller.

## Klubbkarriere
### Tidlige år
Klubbdebuten kom da venstrebacken Sergi Barjuán forlot FC Barcelona til fordel for Atlético Madrid i 2002 og Navarro ble hans erstatter. Navarro spilte for FC Barcelona helt til en kneskade gjorde slutt på tiden hans i klubben.

### RCD Mallorca
Navarro ble lånt ut til Albacete i 2005. Han ble for 2005/06-sesongen lånt ut igjen, denne gangen til RCD Mallorca. RCD Mallorca satte stor pris på spilleren og bestemte seg for å kjøpe Navarro på permanent basis fra FC Barcelona.   

### Sevilla FC
18. juni 2008 ble Navarro kjøpt av Sevilla FC for en pris sagt til å være på rundt 5 millioner euro.

## Landslagskarriere
Navarro debuterte på det spanske landslaget 6. februar 2008 da han spilte en vennskapskamp mot Frankrike. Han ble valgt ut av Luis Aragonés til å spille for Spania under Fotball-EM 2008.

## Priser og utmerkelser
### Internasjonale
* **[[Fotball-EM]]**
** **Vinner (1)**: 2008

## Referanser


## Eksterne lenker
* 
* Navarro hos Liga de Fútbol Profesional
Macclesfield

**Macclesfield** er en by og kjøpstad i Cheshire i England med litt over 50,000 innbyggere. Det er det administrative senteret og det største tettstedet i distriktet Macclesfield. 

Det profesjonelle fotballaget i Macclesfield, Macclesfield Town FC, spiller for tiden i Conference National. Byen har også et rugbylag som spiller på fjerde nivå i engelsk rubyseriesystem.

## Kjente mennesker fra Macclesfield
*Ben Ainslie
*Peter Crouch
*Ian Curtis
*Stephen Morris

## Referanser


## Kilder
*
Mersch

**Mersch** (luxembourgsk: *Miersch*, fransk: *Mersch*) er en kommune og et tettsted i storhertugdømmet Luxembourg.  Kommunen, som har et areal på 49,74 km², ligger i kantonen Mersch. I 2005 hadde kommunen  innbyggere.
 

Fil:Mersch-Obelisk1.jpg|Obelisken er plassert nær storhertugdømmets geografiske sentrum, og ble reist i 1938 for å markere hundreårsdagen for dets uavhengighet. Minnesmerket ble rasert under Annen verdenskrig, men gjenreist i 1957.
Fil:Mersch-Obelisk2.jpg|Obelisken i Mersch.


## Referanser


## Eksterne lenker
*
Nord-Hidle

**Nord-Hidle** er en øy i Ryfylke. Øya er en av Sjernarøyane, som hører til Stavanger kommune i Rogaland fylke. Innbyggertallet er ca. 30. Det er 5 aktive gårdsbruk. Gårdsdrift er hovedinntektskilden for beboerne på øya. Inntil 1965 var Sjernarøyene en egen kommune,  Sjernarøy. På vestsiden av Nord-Hidle ligger Hidleholmen som danner det idylliske Hidlesundet. Hidlesundet er et yndet utfartssted for båtturister p.g.a. gode havneforhold. 

Sør-Hidle er ei øy som ligger 13 kilometer lenger sør i Strand kommune. 

## Referanser
Markjordbær

**Markjordbær** (skogsjordbær, dansk: skovjordbær, svensk: smultron) (*Fragaria vesca*) er en flerårig urt som vokser vilt og bærer små jordbær. «Bæret» er i virkeligheten en falsk frukt, med små nøtter, eller «frø» på overflaten.

## Beskrivelse

Bladene er tre-koblete og hårete, småbladene er ca. 1 til , kileformet ved grunnen og har jevnt store tenner i kanten. I motsetning til bladene hos nakkebær (*Fragaria viridis*) er de grønne under, ikke sølvglinsende. Blomstene som blir omkring 12 til  er hvite, med utstående begerblad, og fem runde eller svakt spissede kronblader. Pollenbærerne er mange og helt gule. Bærene (som egentlig er steinfrukter og ikke bær i botanisk forstand) er hvite i starten og modnes til de blir dyprøde. De er langt mindre enn hos hagejordbær (*Fragaria ananassa*).

## Utbredelse
Markjordbær trives i grøftekanter, i tettbygde strøk langs hekker og gjerder, samt i solrik skogbunn og langs kulturmark. Den vokser opp til Finnmark, og opptil 1.250 meter over havet. Markjordbær og nakkebær er de to artene i jordbærslekta som vokser vilt i Norge.

Markjordbær er ikke gjenstand for særlig dyrking, selv om mange holder smaken av markjordbær for å overgå smaken av hagejordbær. Som sine dyrkede slektninger, har markjordbærene svært kort lagringstid som bær. Tradisjonelt plukkes markjordbær ved å tre dem på et strå, noe som trolig er bakgrunnen for det engelske navnet *strawberries* (stråbær). En annen grunn for navnet er at i tidlig tid (1740, England og Frankrike) ble planten bundet opp med strå for å forhindre at bærene kom i kontakt med marken.

## Referanser


## Eksterne lenker
*
Suzuki Hayabusa

**Suzuki Hayabusa** *(*'GSX1300R*')* er en hyper-sport motorsykkel fra Suzuki.

Sykkelen ble introdusert i 1999 med en 4-takters 1299 cm³ motor med 4 sylindre, og 16 ventiler. Den ble testet gang på gang og kom ut som verdens raskeste serieproduserte motorsykkel frem til 2001. Sykkelen var mer eller mindre uforandret frem til 2007. Da kom den med ny motor, på 1340 cm³ og 20 hk mer.

## Eksterne lenker
* 
* Suzukis side om Hayabusa GSX1300R
Yukatansk maya

**Yukatansk maya** (*maaya t'aan*) er et mayisk språk som snakkes på Yucatánhalvøya, i det nordlige Belize og i deler av Guatemala. Blant talerne selv er språket kjent som «maya». Språket snakkes av rundt 800&nbsp;000 mennesker. Det er det tredje største språket i Mexico, etter spansk og nahuatl. Mange har yukatansk maya som førstespråk.

## Referanser


## Eksterne lenker
*
Vivendel

**Vivendel** (*Lonicera periclymenum*) er en flerårig slyngplante i kaprifolfamilien, som kan bli 5-6 meter høy og slynger seg mot høyre om vertstrær. Vivendel har eggerunde mellomgrønne blad og hvite eller eggehvite blomster med åpen korg og snurrede fliker på kronblad.

Vivendel er en gammel *medisinplante*, som sårmiddel og som urindrivende og avførende middel. Men alt på arten er giftig.

Vivendel atskiller seg fra kaprifol først og fremst på de store, hvite blomstene, som er mindre, mer sammenlukket og blåaktige hos kaprifol. Vivendelens blomster har sprikende kronblad, og hvite og gule pollenbærere.

## Eksterne lenker
* 
* 
* Kristins flora – Vivendel
Skjomen

**Skjomen** (nordsamisk: *Skievvá*) er en arm av Ofotfjorden i Narvik kommune i Nordland. Fjorden har innløp mellom Einebærneset ved Skjomnes i øst og Krøkebærneset ved Vidrek i vest og strekker seg rundt 18 kilometer i retning sør-sørøst innover mot Elvegård i fjordbunnen, hvor armen Sør-Skjomen fortsetter mot sør. Medregnet Sør-Skjomen er lengden omtrent 25 kilometer.

## Skjomens geografi
Skjomen er omtrent 2,5 kilometer bred i innløpet før det brått smalner inn til ca. 500 meter ved Trong-Skjomneset hvor Skjombrua krysser fjorden og det som kalles Trong-Skjomen starter. Skjom- og Sandviktinden, begge over 1&nbsp;500 meter, ruver over østsiden av fjorden. Fjordbunnen ligger ved Elvegårdsfjellet der fjorden går over til dal. På vestsiden ligger Reintind i overgangen mellom Skjomen og Sørskjomen. Frostisen ligger langs østsiden av Sørskjomen. Elven Skjoma kommer fra Skjomdalen og har utløp i fjordbunnen.
Dybden midt i fjorden er gjennomgående på over 100 meter.

Naturforholdene er med på å danne et gunstig lokalt klima. Når sørøstlig vind presses ned fra fjellene oppstår fønvinder som gir en plutselig og betydelig temperaturøkning.

## Bosetning
Den største grenden langs Skjomen er Elvegård, som ligger i bunnen av fjorden, med barne-og ungdomsskole, kirke og golfbane. Videre utover ligger det en rekke gårder langs østsiden:  Aspevik, Berglund, Aspelund, Sandvika og Forså, gårdene mellom Karvenes og grenden Kongsbakk og Hesjevika.
På vestsiden ligger noen gårder mellom Klubbvika og Kjerringneset som kun er mulig å nå med båt.

* Et helleristningsfelt ved Forselv med i alt nærmere 100 figurer indikerer at det har vært bosetning i området siden steinalderen.

* Tradisjonelt et område med en majoritetsbefolkning av sjøsamisk opprinnelse. Manntallet av 1701 registrerte sjøsamisk befolkning på «finnoldelgårdene» Forså, Sandvik, Laukvik, Klubvik, Sletjord, Tømmerås, Tømmervik og Elven (Elvegård). Denne samiske befolkingen ble etter hvert, ifølge etnologen Knut Kolsrud, assimilert inn i den sterkt voksende norske bondebefolkningen som kom fra Sør- og Midt-Norge samt nabolandene på midten av 1800-tallet.

## Kommunikasjon

* E6 krysser i den ytre del av fjorden, ved Trong-Skjomneset, via den 711 meter lange Skjombrua.
* Fra Trong-Skjomneset går Fv 761 sørover langs østsiden av fjorden. 
* Fra Elvegård går en kommunal vei langs Sør-Skjomen.
* Vei på østsiden mellom Klubbvika og Kjerringneset kan kun nås med båt.

* Fra 1938 gikk det ferge fra Skjærvika til Grindjord (E6) som ble erstattet da Skjombrua sto ferdig i 1972.
* Skjomdalen Bilruter ble grunnlagt av Kristian Grønvold, som ville ha bussrute mellom Skjomdalen og Narvik. 12. februar 1953 gikk selskapet inn i Ofotens Bilruter.
* Fergekaien i Kongsbakk sto ferdig i 1951, og fergeforbindelsen til Grindjord gikk mellom 1952 og 1963 da fylkesveien sto ferdig.

## Fotnoter



## Referanser




## Eksterne lenker
* 
* Bilder og kart fra ryggsekk.net: på tur opp Reinnesfjellet. Besøkt 31.01.2012.
* Narvik og omegn jeger- og fiskerforening Skjoma. Besøkt 31.01.2012.
Hagejordbær

**Hagejordbær** (*Fragaria ananassa*) er en flerårig plante i slekten jordbær som tilhører rosefamilien, som vokser vilt i tempererte strøk over store deler av verden. Den er 15-40 cm høy, har flikete, enkle runde eller eggeformede blader, og dyprøde, 2-5 cm store bær med søt smak.

Blomstene er helt hvite, med fem kronblader og gule pollenbærerne. Bærene (som egentlig er såkalte falske frukter) er hvite i starten og modnes til de blir dyprøde. De er langt større enn hos markjordbær *(Fragaria vesca)*. Plantens faktiske frukter er små steinfrukter man kan se som små flekker på de botanisk sett feilbetegnede bærene.

## Dyrking

Jordbær dyrkes i hagebruk og gartnerier, og som monokulturell nytteplante for salg. Bærene spises rå, brukes i syltetøy, eller tilsetning og pynt i bakst.

I Norge dyrkes jordbær i hele landet; minst i de tre nordligste fylkene og mest i Vestfold og Buskerud. Dyrking av jordbær utgjør  av all bærdyrking i Norge. I tillegg importeres store mengder fra andre land. I 2017 ble det dyrket frem  jordbær i Norge, og importert inn .

Dyrkingen har stor økonomisk betydning, og utmerker seg ved å gi betydelig avkastning selv i nordlige tempererte strøk. Dyrking i drivhus er vanlig på kontinentet av Europa, hvor man også avler fram stadig nye varianter utfra kriterier for kort modningstid, bærstørrelse, kvalitet osv.

## Jordbærsorter
Det finnes mange forskjellige sorter jordbær. Korona er den vanligste typen som dyrkes i Norge.

* Abundance
* Aurora
* Bounty
* Carmen
* Deutsch Evern
* Dybdahl
* Florence
* Frida
* Glima
* Gyda
* Hella 
* Inga
* Jonsok
* Julie
* Kjapp
* Korona 
* Nora
* Oda
* Polka
* Rikki
* Rita
* Seierherren (populær på vestlandet i forrige århundre)
* Senga Sengana
* Solgry
* Solgull 
* Solprins
* Sonata 
* Viking
* Zefyr
* Honeoye

## Referanser




## Eksterne lenker
*
Stockmanns varehus

**Stockmanns varehus** i Helsingfors sentrum er Finlands største kjøpesenter, med 17 millioner besøkende hvert år. Senteret er flaggskipet i det finske Stockmannkonsernet, og er Nordens største varemagasin, målt i omsetning og areal. 

Varehuset fyller hele *kvartalet Gasellen* mellom Alexandersgatan, Mannerheimvägen, Esplanadparken og Centralgatan, og er tegnet av Sigurd Frosterus. Huset sto ferdig i 1930. Hovedinngangen ligger i nordvest, ut mot *Tre Smeders plats*, i krysset mellom Alexandersgatan og Mannerheimvägen. Over inngangen finnes *Stockmanns klocka*, som regnes som et viktig møtepunkt. 

Stockmanns logo er en grønn S, som symboliserer en rulletrapp. Finlands første rulletrapper fantes nettopp i dette huset.

## Historie og fremtid
Varehuset sto ferdig i 1930. I 1989 overtok man den siste delen av kvartalet da *Argoshuset*, bygd i 1897, ble knyttet til varehuset.

Et utbyggingsarbeid ble ferdig i 2010. Senteret ble utvidet med 10&nbsp;000 m² til sammenlagt 50&nbsp;000 m². Med dette ble senteret et av verdens største varemagasin.Utvidelsen gikk både i høyden og dybden. 

Prosjektet kostet 125 mill €, og beregnes å øke senterets årlige omsetning med 50 mill €.


File:Stockmann, Helsinki 2013.jpg|Senteret i sommeren 2013.
File:Centro comercial Stockmann, Helsinki, Finlandia, 2012-08-14, DD 01.JPG|Jugendfasade fra Mannerheimvägen.


## Referanser


## Eksterne lenker
* 
* stockmann.fi
Sigurd Frosterus

**Sigurd Frosterus** (født 18. juni 1876 i Asikkala, død 2. mars 1956 i Helsingfors), var en finsk arkitekt og kunsthistoriker.

Frosterus tok eksamen ved Polyteknisk læreanstalt i Helsingfors 1902 och drev sammen med arkitekt *Gustaf Strengell* et arkitektbyrå 1902–1904. De tegnet blant annet villa Ekudden (1904), som ble presidentbolig og nå er et museum over Urho Kekkonen.

Frosterus' arbeider tilhører jugendstilen, og han er trolig mest kjent for Stockmanns varehus i Helsingfors (1930), som ble bygget etter at han fikk andreplass i en arkitektkonkurranse. Andre arbeider er blant annet flere boliger i Helsingfors, det slottsaktige luksushotellet *Vanajanlinna* nær Tavastehus, og Nordiska Föreningsbankens (nå Nordeas) hovedkontor i Helsingfors.

Frosterus var også en aktiv kunstkritiker og mesén. Han planla den finske avdelingen på Göteborgs jubileumsutstilling i 1923 og valgte ut kunsten i denne. Hans egen kunstsamling ble etter hans død donert til Amos Andersons Konstmuseum i Helsingfors.

## Referanser
Hvitbergknapp

**Hvitbergknapp** (*Sedum album*) er en flerårig plante i bergknappfamilien. Navnet henspiller til de helt hvite blomstene. Den blomstrer i juni-august.

Planten har en krypende, teppe- eller tuedannende vekstform og blir 5-20 cm høy. Ofte står en tue alene på bergnabben. De slankt eggrunde til lansettformede, 5-8 mm lange bladene er brune eller brungrønne, og sukkulente, det vil si at de har vannfylte celler og er litt myke og svulmede. 

Blomstene er stjerneformede og hvite, og sitter i tette blomsterstander ved tuppen av skuddene. Kronbladene er 2-3 mm lange, slanke og litt butte ytterst.

Hvitbergknapp vokser på tørre, gjerne kalkrike berg og solvarme skrenter. I Norge er den vanlig opp til Helgeland, men sjelden eller helt fraværende langs kysten på Sørlandet.

Det er lett å forveksle hvitbergknapp med kystbergknapp *(Sedum anglicum)*. Hovedforskjellene er at hvitbergknappens blomst normalt er helt hvit, og at begerbladene er kortere enn kronbladene og ikke er synlige når man betrakter blomsten forfra. Kystbergknapp har også tettere med blader på blomsterstilkene.

Oftest er også kystbergknappens blader mer grønne enn hvitbergknapp, som fort får rød-brune blader. men også kystbergknapp kan danne røde blader i tørkeperioder – de er en beskyttelse av fotosyntesen mot sollyset i ekstreme varmeperioder.

Bitterbergknapp *(Sedum acre)* skilles fra hvitbergknapp på blomstenes gule farge, og på de mange bladene hos bitterbergknapp, mens hvitbergknapp har merkbart færre blader, de er ofte mer brunaktige i fargen, og noe mindre sukkulente.

## Eksterne lenker
* 
* 
* Kristins flora – hvirbergknapp
Ingri Parin d’Aulaire

**Ingri Parin d'Aulaire** (født **Mortenson**, 1904–1980) var en norsk-amerikansk portrettmaler, illustratør og barnebokforfatter.

d'Aulaire, var datter til Per Mortenson og Oline Mortenson (født Sandsmark). Hun var svigerinne til arkitekten Alf Bugge og søster til forfatter og tekstilkunstner Pet Bugge. Hun var tante til forfatter og oversetter Torstein Bugge Høverstad.

Hun fikk kunstutdannelse i Norge, Tyskland og Frankrike. Hun traff mannen sin, den sveitsiske bokillustratøren og billedkunstneren Edgar Parin d'Aulaire, på kunstskole i Paris. De flyttet til USA i 1929, der de sammen skrev og tegnet 27 bildebøker i perioden fra 1931 til 1976. De tidligste bøkene hentet ofte miljøer og handling fra norske eventyr og forhold. Seinere vendte de blikket mot sitt nye hjemland USA og lagde bøker om amerikanske folkehelter som Pocahontas, George Washington, Benjamin Franklin og Buffalo Bill. For ei bildebok om Abraham Lincoln som kom i 1939, fikk ekteparet den høythengende amerikanske barnebokutmerkelsen Caldecott-medaljen. Illustrasjonene i d'Aulaires bildebøker er utført som fargerike blyanttegninger i en enkel og forfriskende barnevennlig stil for sin tid.

*Ola and Blakken and Line, Sine, Trine* fra 1933 ble utgitt i norsk oversettelse som *Ola og Blakken og Line, Sine, Trine* av Mittet forlag samme år, mens *Lappe Lasse og Lappe Lise* (*Children of the Northlights*) og *Ola* kom på norsk i henholdsvis 1935 og 1951.

## Bibliografi
* : *The Magic Rug*
* : *Ola* 
* : *Ola and Blakken and Line, Sine, Trine* 
* : *The Conquest of the Atlantic*
* : *The Lord’s Prayer*
* : *Children of the Northlights*
* : *George Washington*
* : *East of the Sun and West of the Moon*
* : *Abraham Lincoln*
* : *Animals Everywhere*
* : *Leif the Lucky*
* : *The Star Spangled Banner*
* : *Don’t Count Your Chicks* 
* : *Wings for Per* 
* : *Too Big*
* : *Pocahontas*
* : *Nils* 
* : *Foxie*
* : *Benjamin Franklin*
* : *Buffalo Bill*
* : *The Two Cars*
* : *Columbus*
* : *The Magic Meadow* 
* : *d’Aulaire’s Book of Greek Myths* – også utgitt som lydbok med opplesninger av Paul Newman, Sidney Poitier, Kathleen Turner og Matthew Broderick
* : *Norse Gods and Giants*
* : *Trolls* 
* : *The Terrible Troll Bird*

## Priser (utvalg)
Edgar og Ingri Parin d’Aulaire ble tildelt:
*  – Caldecott-medaljen for *Abraham Lincoln*
*  – Regina-medaljen for «*continued distinguished contribution to children's literature*»

## Fotnoter
:• Der det ikke er oppgitt forlag, ble bøkene utgitt på forlaget Doubleday.



## Referanser


## Eksterne lenker
*  Ingri Parin d’Aulaire hos NovelGuide
*  Edgar og Ingri Parin d’Aulaire hos NYbooks
*
Einar W. Sissener

**Einar Wilhelm Sissener** (født 10. februar 1929, død 30. juni 2008 i Oslo) var en norsk forretningsmann. Sissener gikk i 1960 inn i ledelsen av *Apothekernes Laboratorium* som farfaren hadde grunnlagt i 1903. Under Sisseners ledelse ble farmasigiganten, som skiftet navn til Alpharma, bygget opp gjennom en serie oppkjøp og nyvinninger. Alpharma ble børsnotert i USA i 1975 og Sissener var konsernsjef i selskapet frem til 2000. Han fortsatte som styreleder frem til 2006.

Sissener tok eksamen ved Danmarks Tekniske Højskole, København, i 1952. Deretter fortsatte han på School of Mangement, Massachusetts Institute of Technology, Cambridge, Massachusetts, hvor han avla eksamen i 1954. Han hadde så stillinger i USA, England og Sveits fram til han kom til Apothekernes Laboratorium i Oslo. Etter 12 år i ulike stillinger i konsernet ble han administrerende direktør i 1972.

Einar W. Sissener var nevø av skuespiller Einar Sissener og far til næringslivsmannen Einar Andreas Sissener.

## Heder
* Ridder av 1. klasse av St. Olavs Orden 1989 for industriell nyskaping.
* Sam Eydes ærespris 1989 for innsats for norsk farmasøytisk industri.

## Referanser
Bondeungdomslag

**Bondeungdomslag** (BUL) er brukt som navn på mange lokallag av Noregs Ungdomslag, og delvis også Noregs Mållag  i byene. Det første var Bondeungdomslaget i Oslo, danna i 1899. Formålet til laga var i begynnelsen å arbeide for landsungdom som kom til byene, og å fremme målsak, edruskap og norsk folkekultur. De siste 50 åra har mer og mer av arbeidet dreid seg om aktiviteter som folkedans, amatørteater, idrett og sang. Den store møteaktiviteten som dominerte laga før er for det meste borte.

Bondeungdomslaga er lokallag i Noregs Ungdomslag (NU). Bondeungdomslaget i Nidaros, Bondeungdomslaget i Stavanger og Bondeungdomslaget i Oslo med flere er i tillegg med i Noregs Mållag (NM). Noen lag som driver som bondeungdomslaga og er med i både NM og NU kaller seg «ungdomslag» eller «mållag og ungdomslag», det gjelder Bergen Ungdomslag Ervingen, Haugesund Mållag og Ungdomslag, Flekkefjord Mållag og Ungdomslag, Lindesnes Ungdomslag og Austegdelaget (Arendal).

Bondeungdomslag er altså knyttet til Noregs Ungdomslag og har ingen ting med landbruk å gjøre.

Bygdeungdomslag, derimot er Norges Bondelags ungdomsorganisasjon.

## Eksterne lenker
* Bondeungdomslaget i Oslo
* Bondeungdomslaget i Nidaros
* Haugesund Mållag og Ungdomslag 
* http://www.lagsbruk.no
Bondeungdomslaget i Nidaros

**Bondeungdomslaget i Nidaros**, forkorta **BUL i Nidaros**, er et bondeungdomslag i Trondheim, danna i 1904. Det er et lokallag av både Noregs Ungdomslag og Noregs Mållag. 

Laget har fire særlag: teaterlaget, folkedanslaget, spelemannslaget og sanglaget. Særlaga har egne årsmøter, men er underlagt årsmøtet i BUL i Nidaros. I tillegg har laget årsmøtevalgte nemnder.

## Priser

* 2002: Trondheim kommunes kulturpris

## Referanser


## Eksterne lenker
*
Prognose

En **prognose** er en forutsigelse av hvordan en utvikling vil arte seg. Det brukes innen flere fagfelt, og henspiller på en faglig forutsigelse om et utfall. Grunnprinsippet bak prognoser er at systematisk innsamling av observasjoner om tidligere utvikling eller utfall kan benyttes for å gjøre antakelser om hvordan samme fenomen vil utvikle seg i framtiden. Dersom flere faktorer inngår i prognosen omtales sammenhengene som en modell.

En framskriving er en beregning av en fremtidig utvikling basert på visse antakelser for vekstfaktorene. I en prognose forsøker en sikre seg at den er basert på realistiske og plausible forutsetninger. Enhver prognose er en framskriving, men ikke omvendt. 

Ordet fra prognose kommer fra gresk πρόγνωσις, og er sammensatt av *pro*, «før» og *gnosis*, «å vite». Det vil si «vite på forhånd».

Eksempler på kjente typer prognoser er værvarsel, befolkningsframskrivinger, klimaprognosene fra FNs klimapanel, jordskjelvvarsler, samfunnsøkonomisk langtidsplanlegging som for eksempel Finansdepartementets perspektivmelding, teknisk analyse av aksjemarkedet m.fl. Bedriftsbudsjetter er også en type prognoser, ettersom de ofte gjør framskrivinger av bedriftens antatte fremtidige inntekter og utgifter basert på tidligere historikk og ledelsens fagkunnskap.

## Medisinsk
I medisin og psykologi er en prognose en forutsigelse eller en skjønnsmessig vurdering av hvordan man antar at en sykdom vil forløpe. Mens å gi en diagnose er å fastslå sykdomsbildet, bygger prognosen på diagnosen og er en antakelse av sykdommens fremtidige utvikling. Vurderingen bygger på statistisk materiale og tidligere erfaring, men individuelle faktorer spiller inn som usikkerhetsmoment. Det henspiller både på varigheten av sykdommen, muligheten for å bli frisk og hvorvidt den vil føre til varige, men for pasienten. Dette er den rette medisinprognosering når den ikke blir endret over alt for lang tid. For eksempel er 11% av schizofrene i stand til å jobbe. For mange kroniske sykdommer er det vanlig å oppgi prognosen i et 5-års perspektiv, f.eks. «det er 10% 5-årsoverlevelse for brystkreft».

## Økonomi og statistikk
Prognose brukes gjerne for å betegne en antakelse om utviklingen på et økonomisk marked. Prognosene framkommer ofte ved å analysere statistikk og gjøre vurderinger om fremtidig utvikling basert på en kombinasjon av trender og ekspertvurdering. For eksempel «Resultatene i andre kvartal var over de forventede prognosene».

## Litteratur
* Nate Silver *The signal and the noise : the art and science of prediction* 2012 ISBN 978-1-846-14752-4
* J. Scott Armstrong (red.) *Principles of forecasting : a handbook for researchers and practitioners* 2001 ISBN 0-7923-7930-6 

## Referanser


## Eksterne lenker
* J. Scott Armstrong Forecasting Standards Checklist
* J. Scott Armstrong Standards and Practices for Forecasting
Ivete Sangalo

**Ivete Maria Dias de Sangalo** (født 27. mai 1972 i Juazeiro, Bahia) er en brasiliansk sanger, låtskriver, skuespiller og TV-vert. Sangalo sin musikkstil går mellom Axé, Reggae og MPB og hun har vunnet Latin Grammy Award samt et stort antall andre utmerkelser. Hun er en av nåtidens mest populære og bestselgende brasilianske kvinnelige sangere med seks utgitte album med Banda Eva og ti album i solokarrieren.

## Diskografi
### Banda Eva (1993-1998)

#### Album

#### Singler

### Solokarriere (1999 &ndash; nå)

#### Album

#### Samlinger

#### Singler

#### DVD-er

1Bestselgende DVD i verden fra Universal i 2007
## Referanser


## Eksterne lenker
* 
* 
*
Søm kirke

**Søm kirke** er en arbeidskirke bygget i 2004 som ligger i Liane Ringvei 10, 4638 Kristiansand på Søm i Kristiansand kommune. Den har 400 sitteplasser i kirkerommet som lett utvides med 200 plasser i det tilstøtende kirketorget. Kirkestuen har 100 plasser. Søm kirke har også et lite kapell og en stabsavdeling med kontorer og møterom for de ansatte i menigheten. I kirkens underetasje er det flere aktivitetsrom og sanitæravdeling. Til sammen utgjør kirken om lag 1400 m² bruksareal.

Arkitekter for Søm kirke er Arild Lauvland og Arne Åmland. Kirken er bygget i rød teglstein, det gikk med 250.000 til bygningen. Biskop Olav Skjevesland la ned grunnsteinen til kirken 1. januar 2000, kirken skulle være Kristiansand kommunes tusenårsbygg. Innvielsen var 1. søndag i advent, 28. november 2004.

## Glassmalerier
Glassmaleriene i kirken har gjort den til et utfartsmål. De er laget av Kjell Nupen med tema: *«Fra mørke til lys».* Maleriet strekker seg fra alteret opp til taket og gjennom hele kirkerommet til inngangsdøren. Også sidevinduene har glassmalerier, til sammen dekker de 90 m².

## Se også
*Randesund kirke
*Randesund menighetshus

## Referanser


## Litteratur
* 
* 

## Eksterne lenker
* Om Søm kirke på Randesund menighets nettsted
*
Haakon Tveters vei (Oslo)

**Haakon Tveters vei** (1&ndash;75, 8&ndash;98) er en gate i boligstrøkene Oppsal og Skøyenåsen i Bydel Østensjø i det sydøstlige Oslo. Gaten begynner i rundkjøringen i Østensjøveien like ved Østensjø skole og går til Oppsal senter, der den går over i Østmarkveien.

Veien er oppkalt etter Haakon Tveter, mangeårig eier av Østensjø gård, Aker-ordfører og stortingsmann for partiet Høyre.

Langs veien ligger blant annet Skøyenåsen skole. Første del av veien preges av eneboliger, mens den siste biten mot Oppsal har blokkbebyggelse. 

## Litteratur
* 

## Eksterne lenker
* 
*
Trimester

**Trimester** (fra lat. *tri*, «tre» og *mestris*, «måned») betyr tre måneder.

## Svangerskap
Et svangerskap varer normal i tre trimestre (9 måneder). Det er vanlig å dele svangerskapet inn i faser på grunnlag av hvilket trimester graviditeten er i. Organutvikling skjer i hovedsak i første trimester, vekst i andre og tredje.

*1. trimester:
**1.–4. uke = 1. md.
**5.–9. uke = 2. md.
**10.–12. uke = 3. md.

*2. trimester:
**13.–18. uke = 4. md.
**19.–22. uke = 5. md.
**23.–28. uke = 6. md.

*3. trimester:
**29.–31. uke = 7. md.
**32.–36. uke = 8. md.
**37.–40. uke = 9. md.

## Skoleår
Flere skolesystemer i verden (Frankrike, Spania) deler inn skoleåret i trimestre. I Norge er det imidlertid vanligere å dele inn i semestre.

## Se også
*Semester
*Kvartal